Tietokoneet ovat todella hyviä toistamaan ohjeita. Voit itse laskea kymmeneen, kahteenkymmeneen tai sataan, mutta tietokone
voi laskea miljardiin tai tuhanteen miljardiin. Tietokone ei kyllästy, ja laskeminen kestää vain muutaman sekunnin.
Olipa kyse laskemisesta, piirtämisestä, tai mistä tahansa - tietokoneet voivat toistaa asioita satoja tai jopa miljardeja
kertoja. Ohjelmoinnissa me kutsumme tätä silmukaksi. Silmukan avulla voit toistaa koodia uudelleen ja
uudelleen. Seuraavassa tehtävässä tavoitteesi on auttaa Annaa luomaan neliö "Toista"-lohkon avulla.
Jokainen koodilohko, jonka laitat "Toista"-lohkon sisälle, toistetaan järjestyksessä
niin monta kertaa kuin haluat. Piirtääksesi neliön, voit käyttää "Liiku eteenpäin" ja "Käänny oikealle" -lohkoja
neljää kertaa, mutta helpompi tapa on kertoa tietokoneelle "Liiku eteenpäin" ja "Käänny oikealle
90 astetta" kerran, ja pyytää tietokonetta toistamaan tämä käskypari neljä kertaa. Tehdäksesi tämän,
sinun täytyy laittaa "Liiku eteenpäin" ja "Käänny oikealle" -koodilohkot "Toista'"-lohkon sisälle. Muista että,
voit vaihtaa numeron "Toista"-lohkossa, ja se toistaa
lohkon sisällön niin monta kertaa.